คือให้กินยาคุมปรับฮอร์โมนเนื่องจากเราปวดท้องมากแต่พอหมดแผงไปเราเมนส์มาและไม่ได้กินประมาณ5วันค่ะอย่างงี้ต้องกินต่อยังไงคะ
สวัสดีค่ะ หากแพทย์ให้ทานยาคุมกำเนิดเพื่อปรับฮอร์โมน และบรรเทาอาการปวดท้องขณะมีประจำเดือน โดยเป็นยาคุมชนิด 21 เม็ด เมื่อทานครบ 21 เม็ดแล้ว ก็ให้หยุดทานยาไป 7 วัน ซึ่งเมื่อหยุดทานไป 2-4 วัน ก็จะมีประจำเดือนมาค่ะ ทั้งนี้ เมื่อหยุดทานยาครบ 7 วันแล้ว ก็ให้เริ่มทานแผงใหม่ต่อไปได้เลย และทำเช่นนี้ต่อเนื่องไปเรื่อยๆ หากอาการปวดท้องไม่ดีขึ้น ก็ควรกลับไปพบแพทย์ค่ะแต่หากเป็นยาคุมชนิด 28 เม็ด เมื่อทานจนถึงเม็ดยาที่เป็นเม็ดแป้ง (ส่วนใหญ่คือเม็ดที่ 22-28) ก็จะมีประจำเดือนมา และเมื่อทานครบ 28 เม็ดแล้ว ก็ให้เริ่มทานแผงใหม่ต่อไปได้เลย และทำเช่นนี้ต่อเนื่องไปเรื่อยๆ ค่ะ แต่หากไม่ได้เริ่มทานแผงใหม่ต่อ แต่เว้นไป 5 วันแล้ว ก็ยังสามารถเริ่มทานได้เลยค่ะ เนื่องจากไม่ได้ทานเพื่อการคุมกำเนิด การที่ลืมทานยาไป ก็จะไม่ได้มีผลอะไรค่ะ